Príloha č. 1 k Rozhodnutiu č. 85/2026
Výzva na predkladanie žiadostí o schválenie operačného programu  skupiny výrobcov, organizácie výrobcov, združenia organizácií výrobcov                                                                                v sektore mlieka  a mliečnych výrobkov 
Pôdohospodárska platobná agentúra (ďalej len „platobná agentúra“) ako orgán štátnej správy zabezpečujúci administratívne činnosti súvisiace s finančnými prostriedkami z fondov Európskej únie a s finančnými prostriedkami štátneho rozpočtu, smerujúcich do oblasti pôdohospodárstva a rozvoja vidieka, v zmysle § 10 zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov
 vyzýva 
všetkých žiadateľov na prekladanie žiadostí o schválenie operačného programu  skupiny výrobcov, organizácií výrobcov, nadnárodných organizácií výrobcov, združení organizácií výrobcov v sektore mlieka a mliečnych výrobkov (ďalej len „žiadateľ o schválenie OP“)
v termíne do 15. septembra 2026
v súlade s ustanoveniami nariadenia Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 v platnom znení (ďalej len „nariadenie Európskeho parlamentu a Rady (EÚ) 2021/2115“), s nariadením vlády Slovenskej republiky č. 165/2023 Z. z., ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky vo vybraných poľnohospodárskych sektoroch.
Oprávnený subjekt: je uznaná skupina výrobcov, organizácia výrobcov alebo nadnárodná organizácia výrobcov, združenie organizácií výrobcov, nadnárodné združenie organizácií výrobcov v sektore  mlieka a  mliečnych výrobkov alebo subjekt, ktorý podal žiadosť o  uznanie do 15.05.2026 a ktorým do termínu podávania žiadosti o schválenie operačného programu, t. j. do 15.09.2026  nebolo uznanie zo strany MPRV SR udelené (ďalej len „žiadateľ“).  

Formulár:  Žiadosť o schválenie operačného programu  
Sprievodné doklady a oprávnené akcie: uvedené v časti 3 príručky pre žiadateľov 
Adresa predkladania: 
Pôdohospodárska platobná agentúra
Sekcia organizácie trhu a štátnej pomoci
Hraničná 12
815 26 Bratislava
Schválenie operačných programov je predpokladom oprávnenosti subjektu na finančný príspevok z fondov EÚ. 

Finančná pomoc vo výške 460 491,00 EUR
Finančná pomoc Únie sa obmedzuje  na 50 -60 % skutočne vynaložených výdavkov.
Finančná pomoc Únie sa obmedzí na 6 % hodnoty predávanej produkcie. 

Formulár žiadosti, požadovaný obsah predkladaného operačného programu, proces samotnej implementácie schváleného operačného programu je uvedený v príručke pre žiadateľov, ktorá je zverejnená na webovom sídle Pôdohospodárskej platobnej agentúry v časti  PPA/ Programy a opatrenia  / Organizácie výrobcov  / Sektor mlieka a mliečnych výrobkov
Žiadatelia sú povinní postupovať v zmysle legislatívy uvedenej v príručke.

V Bratislave dňa 27.06.2026.
         Ing. Marek Čepko generálny riaditeľ

v zastúpení Ing. František Mlynár na základe poverenia č. 116695/2026/111 zo dňa 18.05.2026

